سعودی عربستانده داعش گه قرشی کوره ش جلسه سی بولیب اوتماقده
سعودی عربستان نینگ پایتختی ریاض ده اویوشتیریلگن "داعش گه قرشی کوره ش اتفاقی" جلسه سیده ترکیه نینگ فرات قالقانی عملیاتی گه همکارلیک قیلیش قرار لشتیریلدی.
اشتراکچیلر تامانیدن نشر ایتیلگن اعلامیه ده، ترکیه تامانیدن سوریه ده ترور تشکیلاتی داعش گه قرشی 24 نچی اگست دن بیری آلیب باریله یاتگن فرات قالقانی حرکاتیگه همکارلیک بیریلرلیگی تذکر بیربیلگن.
مذکور جلسه ده، ترور تشکیلاتی داعش نینگ یوق ایتیلیشی توغریسیده گی فعالیت لرنینگ دام ایتیشی و هر بیر اولکه نینگ اوز کوچی گه کوره داعش گه قره ته خلق ارا مجادله گه قتنشیشی قید ایتیلگن.
داعش گه قرشی مجادله نینگ بُعدلری و موجود وضعیتده ضرور بولگن آدیملر قوراللی کوچلر قومندانلری و هیأتلر آره سیده مطرح بولگن لیگی و بو توغریده معلومات و فکر المه شووی عملگه آشیریلگن لیگی بیلدیریلدی.
جلسه گه اشتراک قیلگن برچه اولکه لرنینگ داعش نینگ منطقه و خلق ارا جمعیت اوچون کتته تهدید تشکیل ایتگن لیگی توغریسیده همفکر ایکن لیکلری اورغولنگن. دین، عرق، عنعنات و سیاسی مفکوره گه قره مه ی معصوم ملکی انسانلرنی قتل ایتگن لیگی و انسان حقلرینی اخلال قیلگنلیگی قاره لنگن لیگی ایتیلگن. اوشبو جرم لرنینگ ایریم جغرافیه لرگه انعکاس قیلیشی گه مانع بولینیشی تأکید قیلینگن دیر.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
